**Virumaa Rannakalurite Ühing MTÜ**

**Juhatuse koosoleku PROTOKOLL** 04.10.2018

Koosolek toimus e-kirja teel.

Koosolekut protokollis Reili Soppe

E-kiri saadeti juhatuse liikmetele: Hanno Nõmme, Mari Sepp, Peeter Pokkinen, Raim Sarv, Valdek Kilk, Olavi Kasemaa, Janika Saar, Maksim Iljin

**Päevakord:**

1. Kuulutada välja konkurss VRKÜ uute kontoriruumide leidmiseks

2. VRKÜ praeguse juhatuse volitused lõppevad 13.detsembril 2018.a. Tulenevalt sellest ja ka meie varasemast tavast jälgida juhatuse valimisel ka piirkondlikku esindatust, on ettepanek võtta vastu juhatuse liikmeks kandideerimise sooviavaldused ja motivatsioonikirjad enne üldkoosoleku toimumist, et saaks üldkoosolekul erinevate nimekirjade alusel hääletada.

3. VRKÜ hindamiskomisjonist astus välja asendusliige. Sellega seoses on ettepanek võtta vastu hindamiskomisjoni liikmeks kandideerimise sooviavaldused ja motivatsioonikirjad enne üldkoosoleku toimumist, et üldkoosolekul saaks hääletada laekunud avalduste vahel.

1. **Kuulutada välja konkurss VRKÜ uute kontoriruumide leidmiseks**

Virumaa Rannakalurite Ühing MTÜ Võsu kontori leping aadressil Sadama 2 lõppes 31.augustil.
Sellega seoses on ettepanek vaja välja kuulutada konkurss uute kontoriruumide leidmiseks. Ruumide rendi konkursi teate paneme üles VRKÜ kodulehele ning ootame vastuseid 15.oktoobrini.

**Otsustati:** välja kuulutada konkurss uute kontoriruumide leidmiseks. Ruumide rendi konkursi teade pannakse üles VRKÜ kodulehele ning vastuseid oodatakse 15.oktoobrini.

**Hääletustulemus:**

Poolt: 8

Vastu: 0

Erapooletuid: 0

**2. VRKÜ praeguse juhatuse volitused lõppevad 13.detsembril 2018.a. Tulenevalt sellest ja ka meie varasemast tavast jälgida juhatuse valimisel ka piirkondlikku esindatust, on ettepanek võtta vastu juhatuse liikmeks kandideerimise sooviavaldused ja motivatsioonikirjad enne üldkoosoleku toimumist, et saaks üldkoosolekul erinevate nimekirjade alusel hääletada.**

VRKÜ praeguse juhatuse volitused lõppevad 13.detsembril 2018. Uus juhatus tuleb valida VRKÜ järgmisel, novembri lõpus toimuval üldkoosolekul. Vastavalt Maaeluministeeriumi määrusele par 4 lg 2 ei tohi ühegi huvirühma esindatus olla suurem, kui 49%. Tulenevalt sellest ja ka meie varasemast tavast jälgida juhatuse valimisel ka piirkondlikku esindatust, on ettepanek võtta vastu juhatuse liikmeks kandideerimise sooviavaldused ja motivatsioonikirjad enne üldkoosoleku toimumist, et saaks üldkoosolekul erinevate nimekirjade alusel hääletada. Info juhatuse liikmeks kandideerimise kohta saadan välja 8.oktoobril ja sooviavalduste ja motivatsioonikirjade esitamise tähtaeg on 9.november. Seejärel saan koostada esitatud avalduste alusel huvirühmade jaotust järgivad nimekirjad. Lisan manusena sooviavalduse ja motivatsioonikirja näidise.

**Otsustati:** Saata VRKÜ liikmetele välja vastavasisuline info. Info juhatuse liikmeks kandideerimise kohta saata välja 8.oktoobril ja sooviavalduste ja motivatsioonikirjade esitamise tähtaeg on 9.november.

**Hääletustulemus:**

Poolt: 8

Vastu: 0

Erapooletuid: 0

**3. VRKÜ hindamiskomisjonist astus välja asendusliige. Sellega seoses on ettepanek võtta vastu hindamiskomisjoni liikmeks kandideerimise sooviavaldused ja motivatsioonikirjad enne üldkoosoleku toimumist, et üldkoosolekul saaks hääletada laekunud avalduste vahel.**

VRKÜ hindamiskomisjonist astus välja asendusliige. Sellega seoses on ettepanek võtta vastu hindamiskomisjoni liikmeks kandideerimise sooviavaldused ja motivatsioonikirjad enne üldkoosoleku toimumist, et üldkoosolekul saaks hääletada laekunud avalduste vahel. Lisan manusega sooviavalduse ja motivatsioonikirja näidise.

**Otsustati:** Saata VRKÜ liikmetele välja vastavasisuline info. Info hindamiskomisjoni liikmeks kandideerimise kohta saata välja 8.oktoobril ja sooviavalduste ja motivatsioonikirjade esitamise tähtaeg on 9.november.

**Hääletustulemus:**

Poolt: 8

Vastu: 0

Erapooletuid: 0

Lisa 1 Juhatuse liikmete kirjalikud seisukohad otsuse vastuvõtmisel.